ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ШЕШІМ

2016 жылғы «30» қараша                 № 136                               Мәскеу қаласы

Жоғары Еуразиялық экономикалық кеңестің «Еуразиялық экономикалық одақтың ортақ электр энергетикалық нарығын қалыптастыру бағдарламасы туралы» шешімінің жобасы туралы

Еуразиялық экономикалық комиссия Кеңесі шешті:
1.Жоғары Еуразиялық экономикалық кеңестің «Еуразиялық экономикалық одақтың ортақ электр энергетикалық нарығын қалыптастыру бағдарламасы туралы» шешімінің жобасы (қоса беріліп отыр) мақұлдансын және ол Жоғары Еуразиялық экономикалық кеңестің қарауына ұсынылсын.
2.Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз Республикасынан
	Ресей Федерациясынан

	
В. Габриелян
	
В. Матюшевский
		
А. Мамин
	
О. Панкратов
	
И. Шувалов






 















ЖОҒАРЫ ЕУРАЗИЯЛЫҚ ЭКОНОМИКАЛЫҚ КЕҢЕС              

ШЕШІМ

20   жылғы «  »                                    №                                              қаласы

Еуразиялық экономикалық одақтың ортақ электр энергетикалық нарығын қалыптастыру бағдарламасы туралы

2014 жылғы 29 мамырдағы Еуразиялық экономикалық одақ туралы шарттың  81 және 104-баптарына сәйкес Жоғары Еуразиялық экономикалық кеңес шешті: 
1.Қоса беріліп отырған Еуразиялық экономикалық одақтың ортақ электр-энергетикалық нарығын қалыптастыру бағдарламасы бекітілсін.
2.Еуразиялық экономикалық одаққа мүше мемлекеттер Еуразиялық экономикалық комиссиямен бірлесіп:
2017 жылғы 1 сәуірге дейін – мүше мемлекеттерде қолданыстағы сауда алаңдарын пайдалану туралы, соның ішінде оларды жаңғырту (қажет болған кезде) туралы немесе Еуразиялық экономикалық одақтың ортақ электр-энергетикалық нарығы шеңберінде электр энергиясының орталықтандырылған саудасын ұйымдастыруға арналған жаңа сауда алаңдарын құру туралы, сондай-ақ жаңғыртуды қаржыландыру немесе мұндай сауда алаңдарын құру үшін бюджеттен тыс көздерді тарту механизмі туралы ұсыныстарды;
2017 жылғы 1 мамырға дейін – тиісті қаржыландыру көздері бойынша қаржыландырудың алдын ала көлемдерін көрсете отырып, Еуразиялық экономикалық одақтың ортақ электр-энергетикалық нарығын қалыптастыру жөніндегі іс-шараларды (Еуразиялық экономикалық одақтың ортақ электр-энергетикалық нарығы субъектілерінің өзара іс-қимыл жасауын қамтамасыз ететін ақпарат алмасу жүйесін қалыптастыру жөніндегі іс-шараларды қоспағанда) қаржыландыру туралы ұсыныстарды;
[bookmark: _GoBack]2018 жылғы 1 қаңтарға дейін – Еуразиялық экономикалық одақтың  интеграцияланған ақпараттық жүйесін және (немесе) Еуразиялық экономикалық одақтың ортақ электр-энергетикалық нарығы субъектілерінің өзара іс-қимыл жасауын қамтамасыз ететін ақпарат алмасу жүйесін қалыптастыруға арналған өзге де (соның ішінде, қолданыстағы) механизмдерді пайдалану мүмкіндігі туралы ұсыныстарды, сондай-ақ  осындай ақпарат алмасу жүйесін қалыптастыру жөніндегі іс-шараларды қаржыландыру туралы ұсыныстарды дайындасын және оларды Еуразиялық үкіметаралық кеңестің қарауына ұсынсын.

Жоғары Еуразиялық экономикалық кеңестің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз Республикасынан
	Ресей Федерациясынан



